cyanic-selkie/wikianc huggingface dataset:
Ethnologie
Methoden
Fréier ware materiell Daten, wéi z. B. ethnographesch Objektiver an Zeechnungen, an der Ethnologie méi wichteg wéi déi mëndlech Kultur. Dat huet sech sou erginn, well déi meescht Ethnologen, net wéi haut op Unie geschafft hunn, mä an de Muséen.
Ënnerscheeder mat der Soziologie
D'Ethnologie ënnerscheet sech vun der Soziologie well se net Studie vun de soziale Phenomeener vun den industrialiséierte Länner privilegiéiert, mä traditionell extra-europäesch Communautéiten, déi laang als primitiv Kulture bezeechent goufen. Haut huelen Ethnologe sech fir, déi al kulturell Aspekter an den ale westleche Gesellschaften erëmzefanne fir Grenzen tëscht deenen zwou Disziplinne méi fléissend ze maachen. D'Haaptobjektiv vun de Studien ass a bleift nach ëmmer de Mënsch.
Den Ënnerscheed gëtt am däitlechste wann een op déi verschidden Approchen ageet, déi d'Ethnologie an d'Soziologie ënnerscheeden. D'Soziologie benotzt quantitativ Methode wéi Sondagen, Questionnairen an individualiséiert Entretienen; d'Ethnologie awer berout z. B. op Feldfuerschung oder op gewëssenen Observatioune vun de verschiddene Kulturen.
En plus, kann een déi verschidde symbolesch Dimensiounen ernimmen, déi charakteristesch fir d'Ethnologie sinn: de Studium vun de Mythen aus ënnerschiddleche Kulturen an Traditiounen. Dem Ethnolog Jean Poirier seng Definitioun vun der Ethnologie ass: ''Nous rappelons que la définition de l'ethnologie a profondément évolué. Il semble qu'aujourd'hui, reconnue comme science des communautés, elle mesure mieux ses rapports avec la sociologie, discipline soeur, science des collectivités.''
Reliounsethnologie
Grënner vun der Reliounsethnologie sinn den Edward Tylor, den James Frazer an den Emile Durkheim. Eng vun den éischte Persounen, déi dee Begrëff benotzt huet, war de Ferdinand Lipowski.
Ethnologie zu Lëtzebuerg
Déi lëtzebuergesch Gesellschaft gëtt ënner anerem vum Institut Grand-ducal ënnersicht. Dozou gehéiert natierlech och d'Ethnologie. Am Kader vun der Ethnologie gëtt d'Lëtzebuerger Sprooch ënnersicht an hir Evolutioun am Laf vun de Joerhonnerten, d'onomatesch Evolutioun (d'Origine vun de lëztebuergeschen Nimm a Plazen) an d'lëtzebuergesch Archiven, also déi lëtzebuergesch Geschicht. Zu Lëtzebuerg huet d'Ethnologie och eng Plaz op der Universitéit Lëtzebuerg.
Bogotá
Bogotá ass d'Haaptstad vu Kolumbien.
Giele Botter
De Giele Botter ass eng Kopp op ronn 400 Meter Héicht, déi am Naturschutzgebitt Prënzebierg läit. Den Numm "Giele Botter" gëtt dacks gebraucht fir déi ganz Réserve naturelle sou ze nennen.
Zwéin touristesch Pied am Naturschutzgebitt sinn nom "Giele Botter" benannt:
Eurovision Song Contest 1956
Den '''1. Eurovision Song Contest''' war de 24. Mee 1956 zu Lugano an der Schwäiz. Moderéiert huet den Owend de Lohengrin Filipello: dëst war déi bis haut eenzeg männlech Solomoderatioun an der Geschicht vun der Eurovisioun, déi nach ouni Sallpublikum stattfonnd huet. Jiddwer Land, dat sech fir de Contest ugemellt hat, huet däerfe zwéin Titelen areechen.
Groussbritannien, Dänemark an Éisträich hunn d'Umellungsfrist vun der EBU awer verpasst. Eng Sproochreegelung gouf et net; et war awer praktesch en ongeschriwwent Gesetz, an der Landessprooch ze sangen. Et hunn nëmme Solisten däerfen optrieden. D'Schwäiz sou wéi Lëtzebuerg hunn nëmmen eng Sängerin fir déi zwéin Titele presentéiert, wärend fir déi aner Länner all Kéier zwéin Interpreten opgetruede sinn. D'Hallschent vun de Lidder goufen op Franséisch gesongen; de Gros vun de Lidder ware sougenannt Chansonsen. Deemools bei der Jugend beléifte Museksstiler wéi Rock'n Roll oder Calypso sinn net virkomm. Nëmmen de Freddy Quinn, dee fir Däitschland gestart ass, ass mat sengem Boogie-Woogie-Lidd So geht das jede Nacht aus dem Kader gefall. Den zweeten däitschen Titel Im Wartesaal zum großen Glück gouf elo méi schwätzend wéi sangend vum Walter Andreas Schwarz virgedroen. D'Schwäiz huet hiren, deemools gréisste Star, an d'Renne geschéckt, d'Lys Assia, déi scho mat Oh mein Papa baussent de Schwäizer Grenze Succès hat.
Jiddwer Land huet zwéi Jurysmembere geschéckt, déi jiddwer Lidd, och déi vum eegene Land, bewäert hunn. Déi Ofstëmmung war awer am Geheimen. De lëtzebuergeschen Televisiounssender RTL huet awer op eege Jurysmembere verzicht (warscheinlech aus Keschtegrënn) a sou huet d'Schwäizer Jury am Numm vum Grand-Duché matofgestëmmt. Spekulatiounen no soll och dëst zu der Victoire vun der Schwäiz bäigedroen hunn. D'Bewäertungsënnerlage vun der Jury goufen no der Ofstëmmung zerstéiert. Bekannt gouf just d'Gewënnerlidd, all déi aner Plaze si geheim bliwwen.
Déi follgend Tabell ass dofir no der zweeter Positioun alphabetesch no de Länner zortéiert.
Madagaskar
Madagaskar ass en Inselstaat am Indeschen Ozean ëstlech vun Afrika. D'Haaptstad vu Madagaskar ass Antananarivo.
Joseph Reisdoerfer
De Joseph Reisdoerfer, gebuer den 28. Juni 1955 an der Stad Lëtzebuerg, ass e lëtzebuergesche Linguist a Literaturspezialist, Titulaire vun dräi Doktertitelen (Franséisch Literatur, 1984; franséisch Linguistik, 1991; laténgesch Sprooch & Literatur, 2006) a vun enger Habilitatioun, a Sproocheprofesser (Latäin a Franséisch) am Secondaire an am Supérieur.
Vun 1985 bis 1998 war hie Professer am Lycée classique de Diekirch, an zanter 1998 ass en am Stater Kolléisch.
Vun 1998 bis 2002 war hie Chargé de cours an der Lëtzebuerger Sprooch op der Universitéit zu Tréier. Hie gëtt och Coursen op der Uni Saarbrécken an op der Miami University zu Déifferdeng.
Hien ass Professeur associé op der Uni Lëtzebuerg.
Léif Lëtzebuerger...
Léif Lëtzebuerger... ass e brittesch-lëtzebuergeschen Documentaire vum Ray Tostevin aus dem Joer 2008. En huet den Ënnertitel D'Grande-Duchesse am Exil 1940-1945.
Ëm wat geet et am Film?
De Film erzielt wéi d'Grande-Duchesse Charlotte, déi 1940 beim däitschen Iwwerfall op Lëtzebuerg zesumme mat hirer Famill an den Exil gaangen ass, sech a Kanada, an de Vereenegte Staaten an a Groussbritannie fir hiert Land agesat huet, an iwwer d'BBC de Leit am Land Mutt zougesprach huet.
De Film krut säin Titel wéinst hire Rieden, déi mat "Léif Lëtzebuerger" ugefaangen hunn.
Produktioun
D'Recherche fir de Film a seng Realisatioun hu véier Joer an Usproch geholl. E gouf vum CNA finanzéiert. Ursprénglech hat en den Titel London Luxembourg Lifeline a sollt sech op der Grand-Duchesse hiren Openthalt zu London konzentréieren. Dunn ass d'Produzentin Candice Allen a Kontakt mat dem Curtis Roosevelt getrueden, dem Enkel vum deemolegen US-amerikanesche President Theodore Roosevelt, an d'Geschicht gouf ëm déi aner Länner erweidert, an deenen d'Grand-Duchesse wärend dem Krich am Exil war.
D'Erzieler waren an der lëtzebuergescher Versioun d'Sascha Ley, an der franséischer Versioun de Stéphane Bern an an der englescher Versioun d'Geraldine James.
De Film hat den 21. Mäerz 2008 am Kino Première, a Presenz vum Groussherzog Henri an der Groussherzogin Maria Teresa, dem Groussherzog Jean, an dem Prënz Louis, der Prinzessin Tessy an der Prinzessin Alexandra.
Den 19. September 2008 hat de Film seng Première zu London, mam Titel Charlotte: A Royal at War (Léif Lëtzebuerger). Den ursprénglech geplangten engleschen Titel war Propagandist in Pearls. Am Kader vun der Première huet de Groussherzog Henri engem Vertrieder vun der BBC eng Miniaturkopie vum Groussherzogin-Charlotte-Monument op der Stater Clairefontaine-Plaz iwwerreecht.
D'DVD koum am November 2008 eraus.
Kritik
Josée Hansen, d'Lëtzebuerger Land: "[L]e réalisateur Ray Tostevin [ajoute]: « We are storytellers. We want to tell people stories ». C'est certainement le volet le plus réussi du film : au-delà d'être un document historique pertinent, il s'agit aussi d'une histoire dramatique et imprévisible, à multiples ressorts, que Tostevin, auteur de nombreux documentaires politico-historiques [...] raconte de façon à clouer le spectateur à son siège durant les 98 minutes du film."
Vincent Artuso, Woxx: "« Léif Lëtzebuerger » est d'abord servi par la qualité des sources, dont certaines sont inédites. [...] Du côté des témoignages, retenons les interventions de Curtis Roosevelt – le petit-fils du président américain – et d'historiens luxembourgeois comme Paul Margue, Serge Hoffmann ou Paul Haag. Toutefois, quelqu'intéressant que soit le propos, celui-ci est desservi par une réalisation d'une extrême timidité, aussi maîtrisée que convenue. Rien ne dépasse et rien ne surprend. Si l'on y rajoute une bande sonore par trop empruntée, on obtient un résultat qui a le charme suranné des longs dimanches après-midi que l'on passe chez ses grands-parents."
Sonja Kmec, Benoît Majerus an Gian Maria Tore, Forum: "Car si Léif Lëtzebuerger est un film partial, et donc propagandiste, c'est parce qu'il est lui-même partiel : parce qu'il ne montre qu'un seul point de vue, une seule subjectivité (la subjectivité « émue » de celui qui est reconnaissant à son souverain). Comment un tel film, ainsi construit et ainsi accueilli par l'opinion publique, si monolithique et bienveillant, si concilié et conciliant, comment un tel produit pourrait-t-il prétendre à un tant soit peu de « vérité » du vivre ensemble ?"
Klengegkeeten
D'Ried, déi um Plakat ofgedréckt ass, an och am Film an den nogestallten Zeenen ze gesinn ass, ass an der haiteger Schreifweis vum Lëtzebuergeschen ze gesinn. Uganks der 1940er Jore war, wann iwwerhaapt, d'Welter-Engelmann-Schreifweis gebräichlech.
De Film war an der Kategorie "Publikumspräis" fir de 4. Lëtzebuerger Filmpräis nominéiert, huet awer géint Inthierryview verluer.
De Regisseur Ray Tostevin an d'Koproduzentinne Candice Allen-Olsen a Lynn Rothwell kruten 2008 fir de Film vum Grand-Duc den Ordre de Mérite civil et militaire d'Adolphe de Nassau am Grad "Chevalier".
Fir den 100-järege Jubiläum vun der Trounbesteigung vun der Grand-Duchesse Charlotte ze feiere gouf den Documentaire de 26. November 2019 an der Philharmonie a Presenz vun der groussherzoglecher Famill an dem Premier Xavier Bettel gewise.
Adolf El Assal
Den Adolf ("Ady") El Assal, gebuer de 7. Abrëll 1981 zu Alexandria an Egypten, ass e lëtzebuergesche Filmregisseur a -produzent.
Liewen a Carrière
Kuerz no senger Gebuert ass hie mat senger Famill an d'Vereenegt Arabesch Emirater wunne gaangen, wou seng Elteren als Apdikter, resp. Doktesch, geschafft hunn. Wéi d'Géigend wéinst dem Eischte Golfkrich onsécher gouf, wollte seng Elteren an Europa emigréieren. Eischter duerch Zoufall si si op Lëtzebuerg komm an do bliwwen.
Hien ass zu Réimech an zu Rodange opgewuess an huet seng Première an Owescoursen am Lycée Michel-Lucius gemaach. Dono huet den Adolf El Assal op der Kingston University zu London Film studéiert a mat engem Master ofgeschloss. Hien huet scho wärend dem Studium Videocippe produzéiert, dorënner der fir de Craig David an de Robbie Williams.
2006 war hie Member vum Berlinale Talentcampus 2006 an e Jury-Member um Cartoons on the Bay Film Festival 2005 an Italien. Hie war och e Prix de la Jeunesse-Member um Festival vu Cannes 2006.
Mat sengem Guerilla-Film Divizionz, deen hie mam Donald Mugisha an James Tayler produzeiert huet, an deen an engem Slum an Uganda spillt, huet den Adolf El Assal d'Welt bereest an de Film hat seng Première 2008 op der Berlinale. Zanterhier war de Film op iwwer 60 Festivallen ze gesinn an huet eng sëllege Präisser doruechter gewonnen.
Säin zweete Guerilla-Film Reste Bien, Mec! hat de 16. Februar 2009 seng Première am CineBelval. 2012 an 2019 huet hien zwéi weider Filmer gemaach, Les fameux gars a Sawah.
Joël Kitenge
De Joël Ngoy Kitenge, gebuer den 12. November 1987 zu Kinshasa an der Demokratescher Republik Kongo, ass e lëtzebuergesch-DR-kongoleesesche (Sic!) Foussballspiller.
De Kitenge ass Stiermer an huet säin éischte Match am A-Kader vun der Lëtzebuerger Nationalekipp den 12. Oktober 2005 am WM-Qualifikatiounsmatch géint Estland gespillt. Tëscht dem 12. Oktober 2005 am 2. September 2011 huet hien 29-mol fir déi lëtzebuergesch foussballnatioanlekipp gespillt an dobäi 2 Goler geschoss.
Säi méi jonke Brudder Aristote spillt och bei der Fola Foussball.
Handelsgesellschaft
Eng Handelsgesellschaft ass eng moralesch Persoun, déi kommerziell aktiv ass oder op d'mannst sou eng Form huet an déi sech an hirem eegenen Numm rechtlech engagéiere kann.
Forme vun Handelsgesellschaften
Zu Lëtzebuerg si follgend Gesellschaften eleng duerch hir Form Handelsgesellschaften :
Donieft kënnen awer och Gesellschafte mat enger anerer Form Handelsgesellschafte sinn, wa se als Gesellschaftszweck Actes de commerce hunn.
An enger wäit gefaasstener Definitioun vun den Handelsgesellschaften zielt een och d'Société commerciale momentanée an d'Société commerciale en participation dozou, och wann dat u sech guer keng Gesellschafte sinn.
Asunción
Asunción ass d'Haaptstad vu Paraguay a mat ongeféier 500.000 Awunner (Stand 2006) déi gréisst Stad vum Land.
Klima
De Klima vun Asunción ass subtropesch an déi duerchschnëttlech Temperatur läit bei 24,3 °C
Canton de Fort-de-France-9
De Canton de Fort-de-France-9 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
617 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
622 v. Chr. | 621 v. Chr. | 620 v. Chr. | 619 v. Chr. | 618 v. Chr. | 617 v. Chr. | 616 v. Chr. | 615 v. Chr. | 614 v. Chr. | 613 v. Chr. | 612 v. Chr.
Dës Säit befaasst sech mam Joer 617 v. Chr.
Tre Valli Varesine
D'Tre Valli Varesine ass eng Vëloscourse vun engem Dag, déi an Italie gefuer gëtt.
Organisateur vun der Course ass zanter 1929 d'Società Ciclistica "Alfredo Binda".
Canton de Noyant
De Canton de Noyant ass eng fréier franséisch administrativ Andeelung am Arrondissement Saumur, am Departement Maine-et-Loire an der Regioun Pays de la Loire.
.pe
.pe ass den Nationalen Top-Level-Domän vum Peru.
24. Dezember
De '''24. Dezember''' ass den 358. Dag (359. am Schaltjoer) vum Joer am Gregorianesche Kalenner.
Stefan Schumacher
De Stefan Schumacher gebuer den 21. Juli 1981 zu Ostfildern-Ruit ass en däitsche professionelle Vëlossportler.
Kierch Nidderaanwen
D'Kierch vun Nidderaanwen ass eng kathoulesch Kierch déi zur Par Iewescht Syr Saint-Esprit, zum Dekanat Osten an zu der Gemeng Nidderaanwen gehéiert.
Stefan Schumacher
Zanter 2006 fiert hie fir déi däitsch Ekipp Gerolsteiner.
Kierch Nidderaanwen
Geographesches
D'Kierch steet op der route de Trêves, der, op der Grenz tëscht den Uertschaften Nidderaanwen a Senneng a gëtt vun de Awunner vun de zwou Uertschafte benotzt. Well d'Kierch an der Bistumsverwaltung ënner Nidderaanwen gefouert gëtt, ass se hei ënner deem Numm ze fannen.
Stefan Schumacher
De 6. Oktober 2008 huet déi franséisch Zeitung L'Équipe bekannt ginn, datt de Schumacher beim Tour de France 2008 positiv op d'Bluttdopingmëttel CERA (EPO) getest gouf. Hie gouf doropshin vu senger Ekipp suspendéiert.
Kierch Nidderaanwen
Fënsteren
D'Kierchfënstere goufen 2007 vum Glasmécher Robert Emeringer vun Aasselbuer restauréiert.
Bristol (England)
Bristol ass eng Stad a Grofschaft (Unitary authority) am Südweste vu Groussbritannien an e wichtege regionale Wirtschafts-, Kultur- an Educatiounszentrum.
Geographie
Bristol läit am Südweste vun England um Zesummefloss vun de Flëss Avon a Frome, eng 200 km westlech vu London. Mat enger gudder hallwer Millioun Awunner déi an der Agglomeratioun liewen as Bristol déi sechst gréisst Stad an England, an déi néngt gréisst a Groussbritannien.
Bristol as eng onofhängeg Grofschaft ("unitary authority") a grenzt am Norden an Osten un d'Grofschaft Süd Gloucestershire, an am Süden un d'Grofschaften Nord Somerset a Bath an Nordost Somerset. Am Weste grenzt d'Stad un de Bristol Channel, en Deel vum Iresche Mier.
Geschicht
Wärend der Réimescher Epoch gouf et eng Siidlung mam Numm Abona um Gebitt vun der haiteger Stad, déi per Réimerstrooss u Bath ugebonne war. Am Mëttelalter huet Brycgstow (al Englesch: "d'Plaz bei der Breck") sech zu engem nennenswäerten Hafen entwéckelt, nodeem d'Bett vum Floss Avon am Stadzentrum vergréissert gouf. Doduerch konnt sech eng ganz aktiv Schëffsbau- and Handelsszeen entwéckelen. Zäitweileg ass praktesch de ganzen Handel vu Groussbritannie mat Irland iwwer Bristol ofgewéckelt ginn, a Bristol war an der Mëtt vum 14. Joerhonnert déi drëttgréisste Stad an England (no London a York). Am 15.a 16. Joerhonnert ass et du méi lues gaangen, a wärend der Englescher Revolutioun ëm 1640 huet d'Stad staark gelidden.
Am Joer 1841 ass d'Eisebunnslinn Great Western Railway, déi London mat Bristol a spéiderhi mat Südwales verbënnt, opgaangen, wouduerch den Hafe sech London als potentielle Maart geséchert huet. De Great Western Railway war virun allem eng Leeschtung vum Isembard Kingdom Brunel, engem jonke Bauingenieur, dee spéiderhin och d'Bristol Suspension Bridge, eng vun den Attraktioune vum haitege Bristol, entworf huet.
Am Zweete Weltkrich ass e groussen Deel vu Bristol, virun allem am Zentrum, zerstéiert ginn. Nom Krich goufen dunn an deenen zerstéierte Staddeeler Bëtongstierm, Akafszentren an Duerchgangsstroosse gebaut, an et huet bis an d'1980er Jore gedauert, bis endlech erëm Wäert och op d'Schéinheet an d'Liewensqualitéit am Stadzentrum geluecht gouf. Am Ufank vum 21. Joerhonnert féiert d'Stad e grousse Renovatiounsprogramm duerch, fir d'Bild vum Stadzentrum ze verschéineren.
Bristol war Kandidat fir d'Europäesch Kulturstad 2008, en Titel dee schlussendlech awer u Liverpool goung.
Politik
Op nationalem Plang ass Bristol duerch 5 Deputéierten am House of Commons representéiert. D'Walkreesser si Bristol West, Ost, Süd an Nordwest, a Kingswood, déi awer deelweis iwwer d'Limite vun der Stad erausginn. An de Wale vun 2005 goufe 4 Deputéierte vu Labour an ee vun de Liberaldemokraten (zu Bristol West) an d'Parlament gewielt. Fir déi next Walen op nationalem Plang ass allerdéngs geplangt fir d'Limitte vun de Walkreesser z'änneren.
Kultur, Educatioun, Sport
Bristol huet zwou Universitéiten. D'University of the West of England huet ronn 20.000 Studenten, an op der University of Bristol studéire knapps 13.000 Leit.
Zu Bristol gëtt et 2 professionell Foussballsveräiner: Bristol City spillt am englesche Football Championship, der zweethéchster Spillklass am englesche Foussball, a Bristol Rovers ass aktiv an der League One, der drëtthéchster Spillklass. Wichtegste Sport ass awer Rugby an deem de lokale Veräin ee vun deene beschten am Land ass.
Canton de Fort-de-France-10
De Canton de Fort-de-France-10 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
.pf
.pf ass den Nationalen Top-Level-Domän vu Franséisch-Polynesien.
Alwaid (Stär)
Den Alwaid ass de Stär β Draconis (Beta Draconis). Den Alwaid gehéiert zu der Spektralklass G2 an huet eng visuell Magnitude vu +2,9 mag. Den Alwaid läit op enger Distanz vun 360 Liichtjoer vun eis ewech. Aner Bezeechnunge sinn: Asuia, Rastaban (arab. "Kapp vun der Schlaang").
620 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
Dës Säit befaasst sech mam Joer 620 v. Chr.
.ph
.ph ass den Nationalen Top-Level-Domän vun de Philippinnen.
Kantonen am Departement Seine-et-Marne
Lëscht vun de Kantonen am Departement Seine-et-Marne:
Anorexie
D'Anorexie, aus dem Griicheschen α = "net, keen" an ὄρεξις = "Verlaangen", och Inappetenz, aus dem Laténgeschen in- = „net“ an appetītus = „Verlaangen“, ass de medezinesche Begrëff fir mangelnden Appetit. D'Magersucht (Anorexia nervosa), eng psychesch bedengte Spezialform vun der Anorexie, gëtt munnechmol och ofgekierzt als Anorexie bezeechent, wat vun engem medezinesche Standpunkt aus gesinn awer net korrekt ass.
Parverband Kiischpelt
De Parverband Kiischpelt war bis 2013 e Parverband an der Pastoralregioun Norden an huet aus follgende 5 Pare mat hire Filialkierche bestanen. E gouf an den neie Parverband Wooltz, Kiischpelt integréiert:
Dës 5 Paren an hir Filialen hu sech iwwer d'Gebitt vun 3 Gemenge verdeelt: Kiischpelt (Pënsch, Wëlwerwolz, Äischer, Lellgen, Kautebaach, Mäerkels, Alschent), Eschweiler (Eschweiler, Knapphouschent, Selschent - 2015 mat der Gemeng Wolz fusionéiert) a Klierf (Draufelt, Siwwenaler).
Conflans-en-Jarnisy
Conflans-en-Jarnisy ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Offre publique d'achat
Eng OP oder OPA, Offre publique (d'achat), ass en ëffentlechen Appell un d'Aktionären, hir Titele vun enger Aktiegesellschaft ofzetrieden.
Parverband Kiischpelt
De Parverband gehéiert zum Dekanat Wolz. Paschtouer am Kiischpelt war vu September 2001 bis 2007 de Francis Erasmy. Am Oktober 2007 gouf de Parverband dem Martin Molitor, Dechen zu Wolz, an dem Marc Gilniat, bäigeurdnete Paschtouer, uvertraut.
Offre publique d'achat
Sou een Appell muss, fir zougelooss ze ginn, a gewësse Formen a Konditiounen geschéien. Si sinn an de meeschte Länner gesetzlech festgeluecht, normalerweis, wéi zu Lëtzebuerg, duerch d'Bankenopsiicht. Duerch sou eng Operatioun versichen Aktionären oder aner Gesellschaften hiren Undeel um Kapital vun deene viséierte Gesellschaften opzebesseren, oder d'Kontroll driwwer z'iwwerhuelen. Et gëtt: Déi eng hunn d'Zoustëmmung vum Management vun der betraffer Gesellschaft, déi aner net.
Parverband Kiischpelt
Geschicht
De Parverband Kiischpelt gouf den 1. Oktober 2002 gegrënnt, wéi den Äerzbëschof Fernand Franck am ganze Lëtzebuerger Land d'Parverbänn an d'Liewe geruff huet.
Offre publique d'achat
Kategorië vun OPen (Ëffentlechen Offeren)
Et gëtt follgend Kategorië vun OPen vun deenen d'OPA e spezielle Fall ass:
Kapital
Kapital entsteet duerch d'Spueren, an anere Wierder duerch e Konsumverzicht. Kapital huet gewëssermoossen déi gläich Bedeitung wéi Verméigen, weist awer besonnesch bei Entreprisen op d'Méiglechkeet hin, déi se hunn, fir duerch hir finanziell Mëttel, hir aner Produktiounsfacteure méi rationell anzesetzen an doduerch d'Produktivitéit vun hirer Entreprise ze verbesseren.
Kierch Bruch (Miersch)
D'Kierch vu Bruch bei Miersch ass eng kathoulesch Kierch, déi 1880 als Filialkierch vun der Par Bëschdref gebaut gouf. Wéi Bruch de 5. Abrëll 1906 eng eegestänneg Par gouf, gouf d'Mattheiskierch d'Parkierch vun der Bricher Par. De 7. Mee 2017 gouf d'Par Bruch, no 111 Joer, am Kader vun der Neistrukturéierung vun de Lëtzebuerger Paren, ofgeschaf. De selwechten Dag gouf eng nei Par Äischdall-Helpert Saint-Willibrord fir d'Uertschaften aus de Gemenge Bissen, Habscht, Helperknapp a Sëll gegrënnt an déi zum Dekanat Zentrum gehéiert.
Si steet op der Kräizung vun der Duerfstrooss (rue du Village), dem CR115, mat der Areler Strooss, der. De Kierfecht ass nieft der Kierch ugeluecht.
Patréiner
Haaptpatréiner: Hl. Apostel Matthias (24. Februar) Niewepatréiner: hellegen Celsus (23. Februar) an hellegen Albinus (1. Mäerz)
Geschicht vun der Kierch
1878 gouf mam Bau vun der neogotescher Kierch zu Bruch no Pläng vum Architekt Pierre Kemp ugefaangen, 1880 war de Bau fäerdeg.
Renovatioun 2005/2006
Am Virfeld vun de Centenaire-Feierlechkeete vun der Par Bruch (2006) huet d'Gemeng Béiwen-Atert d'Kierch mat der Sakristei 2005-2006 ënner dem Architekt Pierre Baumann komplett renovéiere gelooss: nei Holzvertäfelung, neie Buedembelag am Chouer, nei elektresch Leitungen, nei Luuchten, duebel Verglasung a Renovéierung vun de Kierchefënsteren op der Westsäit, nei Heizung, neien Ustrach, nei Mikrosanlag an der Sakristei nei hëlzen Trap, nei Dieren an eng Toilette stoungen um Programm. All d'Statuen an de neogotesche Kierchemiwwel goufe poly-chroméiere gelooss an nei Teppecher, nei Sedilien an nei Schief an der Sakristei maache gelooss. Op den Haaptaltor koumen zwou nei Statue vun der hl. Barbara an der hl. Elisabeth wärend déi zwéin Engelen nees op ee Sockel nieft den Haaptaltor gestallt goufen.
Uergel
1978 krut d'Parkierch eng Uergel aus der Manufacture d'orgues luxembourgeoise Georg Westenfelder vu Lëntgen.
D'Uergel huet eng mechanesch Traktur, 2 Manualen a Pedall, mat Pedall- a Manualkoppelen, a besteet aus 15 Regësteren, vun deenen der 11 kléngen, a véier Extensiounen.
Bei der Aweiung, sonndes den 18. Juni 1978 um hallwer véier war de Pierre Drauth an den Henri Bausch beim Spilldësch an de Gemëschte Chouer Sängerbond Brouch huet ënner der Direktioun vum Raymond Hagen gesongen. Um Programm stounge Wierker vum Bach, Mozart an aneren.
Si gouf 2006 komplett restauréiert.
Klacken
Wéi d'Kierch gebaut gouf krut se zwou Klacken: Eng kleng (375 kg) mam Toun "Si", déi 1878 vun der Géisserei Causard vu Colmar gegoss an der Muttergottes Maria geweit gouf, an donieft déi Klack (490 kg), déi schonn 1868 gegoss war ginn an an der aler Kapell houng an déi dem Hl. Matthias geweit war. 1951 hat dës Klack awer een décke Rass opzeweisen, a konnt net méi gelaut ginn. Sou gouf vun der Firma Mabilon & Co. eng nei Klack gegoss mam selwechten Toun, "Sol#", an och dës Kéier erëm dem hl. Matthias geweit.
No Récksprooch mat engem Klackenexpert, dem Brudder Michael Reuter OSB, huet dëse proposéiert fir nach véier Klacke bei déi aner zwou ze hänken. Nodeem de finanziellen Deel ofgeséchert war goufen déi nei Klacke vun der Klackegéisserei Maria Laach gegoss. Si goufen de 17. September 2006 vum Äerzbëschof Fernand Franck geweit an den 18. Oktober 2006 am Kierchtuerm installéiert.
Sou huet déi Bricher Parkierch elo sechs Klacken:
Statuen
Um Haaptaltor steet eng Statu vum Kierchepatréiner, dem Apostel Matthias. An den Niewennische sti Statue vun der helleger Barbara an der helleger Elisabeth vun Thüringen. Am Kiercheschëff hänke schéin al Statue vun den dräi Kierchepatréiner Matthias, Albinus an Celsus. Des Weideren huet d'Kierch eng schéi Pietà an ee wäertvollen Ensembel vun der Helleger Famill (Jesus, Maria, Jousef).
Geschicht vun der fréierer Par Bruch
Bruch ass eng relativ jonk Par. Si gouf eréischt de 5. Abrëll 1906 vun der Par Bëschdref ofgetrennt an zur selbstänneger Par erhuewen.
An der Bricher Géigend gouf 2004 de Parverband Sankt Willibrord Helpert gegrënnt, deen aus de Pare Béiwen-Atert, Bëschdref, Biissen, Bruch, Gräisch, Sëll, Simmer an Tënten, souwéi aus de Filiale Rued (Par Nouspelt) an de Märjendaller Haff (Par Keespelt) besteet. Duerch déi geographesch zentral Positioun gëtt d'Par Bruch no 39 Joer nees Sëtz vun engem Paschtouer. Zum Paschtouer a Moderator vum neie Pastoralteam gëtt den Abbé Joël Santer genannt, bis du Kaploun am Parverband Miersch mat Sëtz zu Miesdref.
D'Par Bruch gouf de 7. Mee 2017 duerch d'Par Äischdall-Helpert Saint-Willibrord ersat.
Am Tunnel
Am Tunnel ass eng Galerie fir modern Konscht, déi an engem Tunnel an der Stad Lëtzebuerg amenagéiert ass. Den Tunnel läit um Plateau Bourbon, am Garer Quartier, a verbënnt d'Haaptgebai vun der Spuerkeess ënnerierdesch mat dräi anere vun hire Gebaier an der Noperschaft.
D'Aarbechten dofir hunn 1992 ugefaangen, an d'Galerie huet 1993 opgemaach.
Ze gesi si virun allem Wierker vun iwwer 100 Kënschtler aus Lëtzebuerg. Een Deel vun der permaneter Sammlung ass dem Fotograf Edward Steichen dediéiert.
Haupeschkierch zu Munzen
D'Haupeschkierch zu Munzen ass eng kathoulesch Kierch déi zur Par Clierf Saint-Benoît, zum Dekanat Norden an zu der Gemeng Klierf gehéiert.
Se steet an der Duerefstrooss, dem CR326. Ronderëm d'Kierch ass de Kierfecht ugeluecht.
D'Patréiner
De Patréiner vun der Kierch ass den hellegen Haupert, deem säi Fest den 3. November gefeiert gëtt. Niewepatréiner sinn den Hl. Jousef an déi Hl. Agatha.
Geschicht vun der Par
Vum Joer 986 un a bis zum Enn vum Mëttelalter war Munzen zesumme mat Housen eng eenzeg Par, awer mat zwou getrennte Verwaltungen.
D'Kierch vu Munzen war fréier d'Parkierch fir vill Dierfer, ënner anerem och fir d'Uertschaft Klierf. Ausser Klierf hu fréier nach dës Dierfer zu der Par Munzen gehéiert: Ischpelt, Reiler, Fëschbech a Grandsen (alle 4 haut Gemeng Klierf), Maarnech a Rueder.
Altais (Stär)
Den Altais (arab. التيس at-tais "de Geessebock") ass de Stär δ Draconis (Delta Draconis). Den Altais huet eng visuell Magnitude vu +3,07 mag a gehéiert zu dem Spektraltyp G9III. Den Altais läit op enger Distanz vun zirka 100 Liichtjoer vun eiser Äerd ewech. Aner Nimm sinn: Nodus II (Nodus Secundus), Aldib
Haupeschkierch zu Munzen
Geschicht vun der Par
Bis de 7. Mee 2017 war et d'Parkierch vun der fréierer Par Munzen zu där ausser der Parkierch och nach d'Filialkierch vu Buckels an d'Filialkierch vun Näidsen gehéiert hunn.
D'Gebai
Bei där haiteger Kierch handelt et sech ëm dat zweet Gebai, dat e romanesche Bau vu fréier ofgeléist huet. Sou wéi d'Kierch sech haut weist mat hire verschiddenen Deeler (Tuerm, Schëff, Säitekapell, Agangshal a Chouer), ass si d'Resultat vun enger Baugeschicht, déi sech iwwer eng ganz laang Zäit bis an d'Neizäit higezunn huet.
Banne gëtt d'Kierch bestëmmt duerch d'Laanghaus dat aus engem eenzege Schëff mat dräi Jache besteet, grad wéi deem eckege Chouer, deen no Oste läit. Déi ursprénglech romanesch Architektur, déi ëm 1250 entstanen ass, gouf 1470 staark verännert. Beispiller heifir sinn d'Verwëllef mat Kräizrëpper oder de Chouer, deen e gutt Stéck méi héich gebaut gouf.
D'Verzierungen am Laanghaus beschränke sech op d'Schlusssteng vum Verwëllef, déi de Wope vun de Klierfer Grofe weisen. D'Schlusssteng am Chouer droe verschidde Wopen oder Biller.
1699 ass d'Agangshal op der Westsäit gebaut ginn, an déi lescht Ännerunge goufe 1750 gemaach, wéi un de Chouer eng Sakristei ugebaut gouf.
Zu den eelsten Elementer vun der Munzer Parkierch gehéiert eng aus Stee gehaen Tabernakelnisch am Chouer.
D'Kierch gouf den 28. Dezember 1961 als nationaalt Monument klasséiert.
De Mobiliar
Den Héichaltor, an deen eppes méi spéit een Dréitabernakel agebaut gouf, weist de Patréiner vun der Munzer Kierch, den Hl. Haupert, als Bëschof mat sengem Attribut, engem Hirsch.
Un de Säite vum Héichaltor sinn hëlze Wänn mat Dieren, iwwer deenen op der lénkser Säit d'Helleg Catherine vun Alexandria steet, an op der rietser Säit d'Helleg Agatha vu Catania.
De rietsen Niewenaltor mam hellege Jousef ass och aus dem Joer 1705, dee lénkse mat enger Statu vun der Muttergottes ass e puer Joerzéngte méi jonk. Déi schéi verzierte Kierchebänke sinn och aus dem 18. Joerhonnert. An den 1990er Joren allerdéngs goufen d'Knéibänken ewechgeholl.
An der Klierfer Kapell stinn eng Häerz-Jesu Statu an eng Schappeléisch-Muttergottes.
D'Grafplacken
D'Grofe vu Klierf si wärend enger Zäit an der Klierfer Kapell begruewe ginn. Am Ganze fanne mer 6 Grafplacken aus der Zäit tëscht 1470 a 1602, si stinn haut laanscht d'Maueren.
D'Fënsteren
Am Joer 1632 ass déi Klierfer Herrschaft op d'Famill de Lannoy iwwergaangen. D'Fënster an der Klierfer Kapell erënnert un d'Adelsfamillen Heu, Eltz an de Lannoy, déi Nofollger vun der Famill |Brandenburg goufen.
Canton de Saumur-Nord
De Canton de Saumur-Nord ass eng fréier franséisch administrativ Andeelung am Arrondissement Saumur, am Departement Maine-et-Loire an der Regioun Pays de la Loire.
Théophile Funck-Brentano
Den Théophile Jean Baptiste Funck och nach bekannt ënner dem Numm Théophile Funck-Brentano, gebuer den 21. August 1830 an der Lantergässel an der Stad a gestuerwen den 23. Januar 1906 zu Montfermeil war e lëtzebuergesche Soziolog an Dokter an der Medezin.
Hien huet haaptsächlech zu Paräis geschafft wou hien ënner anerem Arméisdokter war a Chef vum Service de statistique vum Finanzministère.
Hie war och Professer op der École libre des sciences politques an de Grënner vum Collège libre des sciences économiques et sociales.
Hie war de Papp vum Frantz Funck-Brentano an der Claudine Funck-Brentano an de Brudder vum Alphonse Funck.
Fir un den Théophile Funck-Brentano z'erënneren ass a Clausen eng Strooss no him benannt.
Literaresch Wierker
== Gielercher ==
25. Dezember
De '''25. Dezember''' ass den 359. Dag (360. am Schaltjoer) vum Joer am Gregorianesche Kalenner.
Canton du Lamentin-2
De Canton du Lamentin-2 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
Andreaskräiz
D'Andreaskräiz ass e Kräiz dat sech aus zwou Dunnen zesummesetzt, déi sech diagonal kräizen. Et gläicht dem Buschtaf X, de Chi am griicheschen Alphabeth.
Den Numm huet et vum Apostel Andreas deen der Traditioun no op sou engem Kräiz higeriicht gouf.
Andreaskräiz am Bau
D'Andreaskräiz gehéiert zu der Basis vun de Fachwierkskonstruktiounen, a gëtt do och dacks gebraucht fir ze verschéineren.
Andreaskräiz als Geforesymbol
An der Chimie gëtt d'Andreaskräiz als Geforesymbol gebraucht fir Produkter déi reizen (Xi), a fir där déi gesondheetschiedlech sinn (Xn).
Andreaskräiz op Fändelen a Wopen
Et ass op ville Wopen a Fändelen erëmzefannen. Mat dee bekanntsten ass de Fändel vu Schottland, dat en dann och am Fändel vu Groussbritannien erëm fënnt, an an all de Fändelen déi dovun ofgeleet si wéi z. B. de Fändel vun Australien an de Fändel vun Néiséiland.
Andreaskräiz als Verkéierszeechen, an an de Verkéierszeechen
Am lëtzebuergesche Code de la Route fënnt een d'Andreaskräiz op follgende Schëlter.
Pol Plançon
De Pol Plançon, eigentlech Paul-Henri Plançon, gebuer den 12. Juni 1851 zu Fumay am franséischen Departement Ardennes, a gestuerwen den 11. August 1914, war e franséische Basssänger.
Seng Stëmm huet de Plançon zu Paräis ausbilde gelooss vum Louis Gilbert Duprez an dem Giovanni Spriglia. Säin éischte Bünenoptrëtt hat hien 1877 an der Lyoner Oper als Saint-Bris am Meyerbeer senger Oper Les Huguenots.
Schwësterrepublik
Schwësterrepublike (fr.: "République-Soeur") ware Staate mat Constitutiounen nom Virbild vun der Franséischer Republik, déi zanter 1792 duerch Militärinterventioun a Revolutiounsexport entstane sinn. Am Iwwergang zu der kontinentaleuropäescher Hegemonie vu Frankräich ënner dem Keeser Napoleon sinn d'Schwësterrepubliken zugonschte vun engem konstitutionell-monarchesche Staatssystem nees verschwonnen. De Begrëff betount d'Verwandschaft an d'Verbonnenheet vun dëse Republike géintiwwer vun de Monarchien, awer och aneren, prerevolutionnären (Adels-)Republiken wéi de Vereenegt Provënzen oder Venedeg.
D'Nimm selwer vun de Schwësterrepubliken, zum Beispill Batavesch Republik oder Cisalpinesch Republik goufe meeschtens vu geo- an ethnographesche Begrëffer aus der Antiquitéit ofgeleed. Déi besonnesch Nimm fir d'Alliéiert vum revolutionäre Frankräich koum deemools vun engem anere Versteestemech hir, wouran d'Wiese vun der Revolutioun bestanen huet. De spéidere Sënn - radikalen Neiufank a gewaltsame Fortschrëtt - stécht net am Wuert Revolutioun. Dëst huet ursprénglech „Réckwendung“ (lat. re-volutio) geheescht, nämlech fort vun enger feudaler Géigewart déi als degeneréiert ugesi gouf, zu de fréieren naturrechtlechen Zoustänn. D'Virdenker vun der Revolutioun hunn dës fräi Gesellschaften an der Antiquitéit verwierklecht gesinn, an der Réimescher Republik oder bei de keltesch-germanesche Vëlker. Dat héicht Alter vun de Begrëffer sollt souwuel fir e Géigegewiicht zu der Künstlechkeet vun der Staatebildung suergen, wéi och den neie Republiken eng gréisser Legitimatioun wéi d'Feudaluerdnung aus dem Mëttelalter verschafen.
D'Eruewerung vun de Nopeschstaten an hir Ëmwandlung zu Schwësterrepubliken hunn am éischte Koalitiounskrich a spéider de gréisstendeels gegléckte Versuch duergestallt, e militäresche Glacis fir Frankräich ze schafen; am Ufank huet also dat aggressivt Mëttel engem defensiven Zweck gedingt. Déi meescht Schwësterrepublike sinn awer eréischt no der jakobinescher Phas vun der Franséischer Revolutioun 1793-1794 entstanen, an hiert Schicksal war enk mat der Carrière vum Napoleon Bonaparte zanter 1796 verbonnen. Si waren e wesentlecht Element vun der franséischer Innepolitik, wou den Napoléon den Takt virginn huet, andeems hie wärend sengen italieenesche Feldzich vill Republiken ausgeruff huet. Frankräich huet sech deemools schonn an d'Richtung vun der Herrschaft vun engem "staarke Mann" beweegt (Consulat zanter 1799 a Premier Empire zanter 1804); dës Schwësterrepublike waren net dozou bestëmmt, d'Revolutioun z'exportéieren, mä d'Autoritéit z'importéieren. a konsequenterweis waren an der zweeter, imperialer Phas vun der Ausdeenung vum franséische Muechtberäich zanter 1805 (Spuenien, Rhäinbond) d'Kinnekräicher a weider Fürstentümer déi vu Frankräich ofhängeg ware mat de Verwandte vum Keeser (Napoleoniden) un hirer Spëtzt besat.
Lëscht vu Schwësterrepubliken *
* Dëst Lëscht ass net vollstänneg, et gouf eng grouss Zuel vu klengen ephemere Republiken, déi een dacks nëmmen an der Spezialliteratur vun der Geschichtsschreiwung erëmfënnt.
CSI: Crime Scene Investigation
Produzent war de Jerry Bruckheimer. D'Iddi koum vum Anthony E. Zuiker. D'Titellied war Who Are You vun der Grupp The Who.
Handlung
Iwwerfäll, Selbstmuerd, Muerdfäll an aner Gewaltverbrieche gehéieren zum Alldag beim Team vun der Spueresécherung beim CSI vu Las Vegas. D'Mataarbechter léisen hir Fäll andeems si Beweiser op der Plaz vun der Dot genee studéieren, analyséieren an auswäerten. De Forensiker Gil Grissom ass den Teamchef. Zu sengem Team gehéieren d'Catherine Willows, eng Mamm déi hiert Kand ouni Papp erzitt a d'Aarbecht an hiert Privatliewe probéiert ënner een Hut ze kréien, den Nick Stokes an de Warrick Brown, déi dora konkurréiere wien de Fall als éischte léist, d'Sara Sidle, eine jonk Forensikerin an de Captain Jim Brass, dee bei der Muerdkommissioun schafft, a fréier och beim CSI war.
Succès
D'Serie war e grousse kommerziellen Erfolleg an hat zu hire beschten Zäite duerchschnëttlech bis zu 26 Milliounen US-amerikanesch Zuschauer pro Staffel. Och nach déi lescht dräi Staffelen haten duerchschnëttech iwwer 11 Milliounen Zuschauer.
An Däitschland ass si ënnert dem Titel CSI: Den Tätern auf der Spur (bis Staffel 11) an duerno CSI: Vegas gelaf. A Frankräich hat se den Titel Les Experts.
CSI huet eng Rei Präisser gewonnen, dorënner véiermol de People's Choice Awards fir déi bescht TV-Dramaserie (2003, 2004, 2005 an 2006). An där Kategorie war si och dräimol fir de Golden Globe (2001, 2002 an 2004) an dräimol fir den Emmy nominéiert (2002, 2003 an 2004).
Jean-Joseph Merlin
De Jean-Joseph Merlin, gebuer de 17. September 1735 zu Huy an der Provënz Léck a gestuerwen de 4. Mee 1803 zu London, war e belschen Erfinder.
CSI: Crime Scene Investigation
Succès
2005 krut d'Schauspillekipp den Screen Actors Guild Award fir déi bescht Performance vun engem Ensembel an enger Dramaserie ("Outstanding Performance by an Ensemble in a Drama Series").
Wéinst dem groussen Erfolleg sinn nach e puer Ofleeër produzéiert ginn, dorënner CSI: Miami (2002-2012) an CSI: New York (2004-2013).
Canton d'Homécourt
De Canton de Homécourt ass eng fréier franséisch administrativ Andeelung am Arrondissement Briey, Meurthe-et-Moselle an der Regioun Grand Est.
Den Haaptuert war Homécourt.
Eurobond
Eurobonds sinn Obligatioune mat enger mëttlerer oder laanger Lafzäit (tëscht 5 a 15 Joer) um Eurokapitalmaart (Euromaart), déi am Géigesaz zu Auslandsemprunten net obligatoresch an der Wärung vum Land, wou se ofgesat ginn, ausgedréckt sinn.
Canton du Lamentin-3
De Canton du Lamentin-3 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
Eurobond
Déi Emissiounen, déi a méi wéi engem Land Ofsaz sichen, ginn an der Reegel duerch international Bankkonsortie placéiert. Als Wärung dominéieren: US-Dollar, Yen, Schwäizer Frang, Pond Sterling an Euro.
Emittente si privat Entreprisë mat héijem Bonitéitsstandard, Staaten, ëffentlech Kierperschaften an och supranational Institutiounen.
Den éischten Eurobond ass 1963 vun 'Autostrada' op der Bourse vu Lëtzebuerg notéiert ginn. Déi Emissioun hat e Wäert vu 15 Milliounen US-Dollar an eng Lafzäit vu 15 Joer. Si bestoung aus 60.000 Bearer Bonds mat engem Wäert vun 250 US-Dollar, déi Recht op e Coupon vu 5,5 % ginn hunn.
Tok Pisin
D'Tok Pisin, Pidginsprooch ass déi am meeschte verbreet Verkéierssprooch a Papua-Neiguinea. Et ass eng Variant vum melanesesche Pidgin, zu deem och Bislama op Vanuatu, Pijin op de Salomonen-Inselen an Torres Creole op den Inselen an der Torres-Mierstrooss gehéieren.
Canton de Saint-Joseph (Martinique)
De Canton de Saint-Joseph ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
Domän (Biologie)
Eng Domän ass déi héchst Klassifizéierungskategorie vun de Liewewiesen.
Op der Wikipedia ginn dräi Domäner gebraucht:
Tintin
Den Tintin ass den Haaptprotagonist aus der Comicserie Dem Tintin seng Geschichte vum belsche Comicauteur Hergé. Den Tintin a säi Mupp Milou erliewen Aventuren op der ganzer Welt.
Coppa Ugo Agostoni
D'Coppa Ugo Agostoni, och Giro della Brianza genannt, ass eng Vëloscourse vun engem Dag, déi zu Lissone, enger Gemeng an der italieenescher Regioun Lombardei, gefuer gëtt.
Sergio Sardelli
Hien huet säin Atelier, deen e mam The'd Johanns deelt, zu Esch-Uelzecht.
Coppa Ugo Agostoni
D'Course krut den Numm zu Éiere vum Vëlossportler Ugo Agostoni (1893 - 1941), Milano-Sanremo-Gewënner vun 1914, deen zu Lissone gebuer gouf.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Etamin (Stär)
Den Etamin, och Eltanin genannt, ass de Stär γ Draconis (Gamma Draconis).
Den Etamin gehéiert zu der Spektralklass K5 an huet eng visuell Magnitude vu +2,4 mag. Den Etamin ass zirka 147 Liichtjoer wäit ewech (Hipparcos Datebank).
Den Numm Etamin a seng iiwerliwwert Varianten Eltanin an Ettanin bedeiten "Séiongeheier" oder "Schlaang". Een aneren Numm vum Etamin ass Alnath an huet déi selwecht Bedeitung mat dem Numm vum β Tauri, El Nath (arab. "d'Enn"). E weideren Numm vum Etamin ass Rastaban, wat vum arabeschen الراس التنين (ar-rās at-tinnīn) ofgeleet ass an "de Kapp vun der Schlaang (vum Draach)" bedeit.
De Gamma Draconis steet a Südengland praktesch um Zenit, bei enger Observatioun kann een also d'Refraktioun an der Äerdatmosphär vernoléissegen.
Koordinaten
(Equinoxe 2000)
Carl Amery
De Carl Amery gebuer als Christian Anton Mayer, den 9. Abrëll 1922 zu München a gestuerwen de 24. Mee 2005 zu München, war en däitsche Schrëftsteller a Publizist.
De Jong vun engem Universitéitsprofesser fir Geschicht war zanter 1950 fräien Auteur. Hie war ee vun de Virdenker vun der ekologescher Beweegung an Däitschland, war vun 1989 bis 1991 President vum däitsche PEN-Zentrum, Member vun der Gruppe 47 a Grënnungsmember vun der Partei Die Grünen.
Nodeem hien 1946 aus amerikanescher Krichgefaangenschaft op München zeréckkoum, huet hien eng Zäitchen ënner sengem amerikaniséierten Numm Chris Mayer geschriwwen, duerno huet en als Pseudonym en Anagramm benotzt.
Hien huet Lauschterspiller an e puer Romaner geschriwwen. Richteg bekannt gouf den Amery awer duerch seng bësseg, kulturkritesch Essaien iwwer Ëmweltthemaen.
Aldhibah (Stär)
Aldhibah ass den Numm vum Stär ζ Draconis (Zeta Draconis). Den Aldhibah huet eng visuell Magnitude vu +3,17 mag a gehéiert zu der Spektralklass BgIII. Den Aldhibah ass 300 Liichtjoer vun eis ewech. Eng aner Bezeechnung ass: "Nodus I".
Eurovision Song Contest 1957
Den '''2. Eurovision Song Contest''' war den 3. Mäerz 1957 an Däitschland. Organiséiert gouf d'Eurovisioun dëst Joer am Großer Sendesaal vum Hessesche Rundfunk zu Frankfurt um Main. Moderatorin war déi bekannt Schauspillerin Anaid Iplicjian.
Dräi nei Natiounen, Groussbritannien, Dänemark an Éisträich, koumen dobäi. Aus dësem Grond huet d'EBU decidéiert, aus jiddwer Land, nëmmen nach een Titel zouzeloossen. Kee Lidd huet méi laang wéi 3,5 Minutten däerfen daueren. De brittesche Bäitrag All ass mat net emol 2 Minutte däitlech drënner bliwwen, wärend dat italieenescht Lidd méi wéi fënnef Minutte gedauert huet. Obwuel protestéiert ginn ass, gouf awer kee vun deenen zwéi Kënschtler disqualifizéiert.
Canton de Vihiers
De Canton de Vihiers ass eng fréier franséisch administrativ Andeelung am Arrondissement Saumur, am Departement Maine-et-Loire an der Regioun Pays de la Loire.
Eurovision Song Contest 1957
Déi éischt Plaz krut d'Vertriederin vun Holland, d'Corry Brokken mam Lidd Net als toen mat 14 Punkte Virsprong virum Paule Desjardins (Frankräich). Déi drëtt Plaz krut den Duo Birthe Wilke & Gustav Winckler, déi fir Dänemark ugetruede waren.
Juan José Cobo
De Juan José Cobo Acebo, gebuer den 11. Februar 1981 zu Torrelavega a Spuenien, ass e spuenesche professionelle Vëlossportler.
Eurovision Song Contest 1957
D'Gewënnerin vum Virjoer, d'Lys Assia, koum dëst Joer fir d'Schwäiz nëmmen op déi virlescht Plaz.
Juan José Cobo
Hien ass zanter 2004 Profi a fiert an der UCI ProTour fir d'Ekipp Saunier Duval-Prodir.
Lubiąż
Lubiąż (fréier de: Leubus) ass mat ronn 2.000 Awunner eng Uertschaft an der Gemeng Wołów an der Woiwodschaft Nidderschlesien am Powiat Wołowski a Polen.
Lubiąż läit um rietsen Uwänner vun der Oder, eng ronn 7 km vu Prochowice ewech do wou d'Kaczawa an d'Oder leeft.
Glossaire vun der Franséischer Revolutioun
Dëse Glossaire vun der Franséischer Revolutioun versicht, de gängege Vokabulär zu dëser Period an der Geschicht vu Frankräich kuerz z'erklären. Dës Terminologie ass awer variabel, sou kann zum Beispill déi selwecht politesch Fraktioun vu verschidden Historiker anescht genannt ginn, oder huet sech och selwer am Laf vun der Geschicht ëmbenannt.
Lubiąż
Lubiąż ass dat eenzegt Ëmsiidlungslager an deem haut nach Lëtzebuerger begruewe leien an zwar:
Glossaire vun der Franséischer Revolutioun
Déi dräi Stänn
Déi dräi Stänn (fr: trois états, trois ordres) bilden zesummen d'Gesellschaft vu Frankräich am Ancien Régime. Nëmmen déi zwee éischt Stänn hate speziell Privileegien.
Republikanesche Kalenner
Am republikanesche Kalenner huet d'Joer I vun der Republik den 22. September 1792 ugefaangen. Verschidden Evenementer ginn nach haut traditionell mat hirem Datum aus dem republikanesche Kalenner genannt:
26. Dezember
De '''26. Dezember''' ass den 360. Dag (361. am Schaltjoer) vum Joer am Gregorianesche Kalenner.
Evenementer
Lëtzebuerg
Ardoises
Ardoises ass e lëtzebuergesche Kuerzfilm vum René Leclère aus dem Joer 1938.
Ëm wat geet et am Film?
De Film beschreift d'Aarbecht an de Leekollen an d'Produktioun vu Leeën.